Document ID: 31993R1909

KOMISSION ASETUS (ETY) N:o 1909/93,
annettu 15 päivänä heinäkuuta 1993,
asetuksen (ETY) N:o 3886/92 muuttamisesta tiettyjen naudanliha-alan palkkiojärjestelmiä koskevien määräaikojen ja ilmoitusten osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 125/93(2), ja erityisesti sen 4 b artiklan 8 kohdan, 4 c artiklan 4 kohdan, 4 d artiklan 8 kohdan, 4 g artiklan 5 kohdan, 4 h artiklan 2 kohdan, 4 i artiklan 4 kohdan ja 4 k artiklan 2 kohdan
sekä katsoo, että
eläinten teurastuksen yhteydessä myönnettävän erityispalkkion osalta komission asetuksessa (ETY) N:o 3886/92(3), sellaisena kuin se on viimeksi muutettuna asetuksella (ETY) N:o 1433/93(4), vahvistetaan 30 päivän määräaika eläintukihakemuksen jättämiselle eläimen teurastuksesta tai ensimmäisestä markkinoille saattamisesta sekä tarvittaessa määräaika todisteen esittämiselle eläimen lähettämisestä tai viemisestä; tätä erityispalkkion myöntämisjärjestelmää soveltavat jäsenvaltiot ovat havainneet nämä määräajat riittämättömiksi; tietyissä tapauksissa myöntämisjärjestelmän muuttamisesta johtuvat hallinnolliset vaikeudet huomioon ottaen tuottajat/toimijat eivät ole voineet jättää tukihakemusta tai esittää todistetta eläintensä lähtemisestä säädetyssä määräajassa; olisi suotavaa pidentää mainittuja määräaikoja 1 päivästä maaliskuuta 1993;
palkkiojärjestelmän moitteeton hallinto edellyttää yksityiskohtaisempia ja jos mahdollista hyvissä ajoin annettuja tietoja tämän järjestelmän eri näkökohdista; tämän vuoksi olisi mukautettava luettelo ilmoituksista, jotka jäsenvaltioiden on toimitettava komissiolle, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3886/92 seuraavasti.
1) Korvataan 10 artiklan 1 kohdan sanat "30 päivää" sanoilla "kuusi kuukautta".
2) Korvataan 10 artiklan 3 kohdan sanat "30 päivän" sanoilla "kolmen kuukauden".
3) Korvataan 56 artikla seuraavasti:
"56 artikla
Ilmoitukset
1. Jäsenvaltioiden on ilmoitettava komissiolle vuosittain vuodesta 1993 viimeistään 15 päivänä syyskuuta (kuluvan vuoden ensimmäistä puolivuotiskautta koskevien tietojen osalta) ja 1 päivänä maaliskuuta (edellisen vuoden toista puolivuotiskautta koskevien tietojen osalta):
a) niiden sonnien määrä, joille on haettu erityispalkkiota, jaoteltuna:
- ikäryhmittäin
ja
- eläintyypittäin (kuohittu vai kuohitsematon) toista ikäryhmää koskevien hakemusten osalta;
b) niiden lehmien määrä, joille on haettu emolehmäpalkkiota, jaoteltuina asetuksen (ETY) N:o 805/68 4 d artiklan 5 ja 6 kohdassa tarkoitettujen järjestelmien mukaisesti;
c) niiden eläinten määrä, joille on haettu palkkiota eläintiheyden vaatimuksesta vapautettuna; sekä
d) niiden eläinten määrä, joista on myönnetty kausiporrastuspalkkio, jaoteltuna sen mukaan, onko niille myönnetty ensimmäisen vai toisen ryhmän erityispalkkiota, sekä kumpaankin edellä mainittuun ikäryhmään kuuluvien eläinten tuottajien määrä. Vuoden 1993 osalta jaottelu ikäryhmittäin voidaan kuitenkin jättää tekemättä.
2. Vuodesta 1994 jäsenvaltioiden on ilmoitettava komissiolle vuosittain viimeistään 30 päivänä kesäkuuta edellisen kalenterivuoden osalta:
a) niiden sonnien määrä, joista on myönnetty erityispalkkio, jaoteltuna:
- ikäryhmittäin
- eläintyypeittäin (kuohittu vai kuohitsematon) toista ikäryhmää koskevien hakemusten osalta;
ja ilmoittaen tarvittaessa selvästi eläintiheydeltään pienemmille kuin 1,4 nautayksikköä hehtaarilta oleville tiloille säädetyn palkkiolisän myöntäminen sekä kunkin edeltävän alajaottelun osalta asianomaisten eläintentuottajien määrä;
b) niiden lehmien määrä, joista on myönnetty emolehmäpalkkio, jaoteltuina asetuksen (ETY) N:o 805/68 4 d artiklan 5 ja 6 kohdassa tarkoitettujen järjestelmien mukaisesti ja ilmoittaen tarvittaessa selvästi eläintiheydeltään pienemmille kuin 1,4 nautayksikköä hehtaarilta oleville tiloille säädetyn palkkiolisän myöntäminen sekä kunkin järjestelmän osalta asianomaisten tuottajien määrä;
c) tarvittaessa emolehmäpalkkion kansallisen lisäpalkkion myöntäminen mainiten:
- myöntämisedellytykset
ja
- eläimestä myönnetty kokonaismäärä;
d) niiden eläinten määrä, joista on myönnetty palkkiota eläintiheyden vaatimuksesta vapautettuna, sekä asianomaisten eläintentuottajien määrä; sekä
e) tarvittaessa niiden eläinten määrä, joista on myönnetty jalostuspalkkio."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sen 1 artiklan 1 ja 2 alakohtaa sovelletaan 1 päivästä maaliskuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä heinäkuuta 1993.

Labels: 10
4
5
6